जम्मू एयरपोर्ट विस्तार की अंतिम बाधा भी दूर, पर्यावरण मंत्रालय ने दी मंजूरी
केंद्रीय पर्यावरण मंत्रालय ने जम्मू एयरपोर्ट के विस्तार प्रोजेक्ट को मंजूरी दे दी है। इसके तहत जम्मू एयरपोर्ट पर 92 करोड़ रुपये की लागत से रनवे की लंबाई का विस्तार होगा। वर्तमान में रनवे की लंबाई 2 हजार 42 मीटर है जो बढ़कर 2 हजार 438 मीटर हो जाएगी। इससे एयरपोर्ट पर विमान आसानी से लैंडिंग और टेक आफ कर पाएंगे। रनवे विस्तार प्रोजेक्ट को पर्यावरण मंत्रालय की क्लीयरेंस नहीं मिलने से निर्माण कार्य अटका था।
नई दिल्ली में पर्यावरण मंत्रालय की विशेषज्ञ मूल्यांकन समित (ईएसी)द्वारा रखी गई सभी शर्तों को एयरपोर्ट अथॉरिटी ने मान लिया है। इसमें अथॉरिटी को एयरपोर्ट के आसपास पौधारोपण करने, ग्रीण बेल्ट के विकास के लिए पर्याप्त स्थान देना शामिल है।
एयरपोर्ट अथॉरिटी आफ इंडिया और पर्यावरण मंत्रालय की एक्सपर्ट अप्रेजल कमेटी के बीच हुई बैठक में कहा गया कि प्रोजेक्ट के निर्माण कार्य के शुरू करने से पहले जम्मू-कश्मीर पल्यूशन कंट्रोल बोर्ड से एयर एक्ट और वाटर एक्ट के तहत क्लीयरेंस लेने को कहा।
J&K गर्वनर सत्यपाल मलिक के बयान पर भड़के उमर अब्दुल्ला, ट्वीट कर कही ये बात